मोहनखेड़ा के इको फ्रेंडली किचन में गोबर गैस से बनेगा भोजन
प्रसिद्ध जैन तीर्थ मोहनखेड़ा में 8 करोड़ की लागत से इको फ्रेंडली भोजनशाला तैयार रहो रही है। इसमें गोबर गैस से खाना बनेगा। भोजनशाला 332 फीट चाैड़ी व 175 फीट लंबी होगी। तीन तरफ 30 फीट चौड़े रास्ते बनाए जाएंगे और 332 बाय 100 फीट के गार्डन का निर्माण भी होगा। इसका डायनिंग हॉल 23 हजार स्क्वेयर फीट का होगा। इसमें बीच में एक भी खंभा नहीं रहेगा।
नई व्यवस्था के तहत भोजन कक्ष 11 हजार 850 स्क्वेयर फीट का रहेगा। इसमें आधुनिक इको फ्रेंडली किचन रहेगा। इसमें गोबर गैस से खाना बनेगा। बाइलर की भाप से कुकर चलेगा। एक बार में 5000 लोग एक साथ भोजन कर सकेंगे। भोजनशाला की छत पर दुबई से एयरपोर्ट की शीट लग रही है।
बैंगलोर, राजस्थान की टीम करेगी ग्रेनाइट फर्श की फिटिंग
इस शीट का 30 साल तक न तो रंग उड़ेगा और न यह शीट टूटेगी। 200 लोगों की केटरिंग व हलवाई टीम के ठहरने की व्यवस्था रहेगी। इसके अलावा 7 करोड़ की 108 कमरों की धर्मशाला का निर्माण भी तीर्थ परिसर में चल रहा है। पूरा निर्माण वास्तु के अनुसार हो रहा है। जिसके अनुसार भोजन शाला के सामने 5920 स्क्वेयर फीट तथा पीछे 5400 स्क्वेयर फीट व दोनों साइड 1070, 1070 खुला एरिया रहेगा। देशभर के कारीगर काम को पूरा करने में जुटे हुए हैं। निर्माण के दौरान रूफ टफ सिस्टम भी रहेगा, जिससे गर्मी में भी ठंडक बनी रहेगी। टाटा ब्लू स्कोप शीट से पूरे डाइनिंग हाल की फाल सिलिंग की जाएगी। बैंगलोर, राजस्थान की टीम ग्रेनाइट फर्श की फिटिंग करेगी।
खासियत
मोहनखेड़ा तीर्थ पर इस तरह बनेगी भोजनशाला। जिसमें गार्डन भी रहेगा।
दुबई से बनकर आई एयरपोर्ट शीट लग रही भोजनशाला की छत पर। इसमें न स्क् लगा और न वेल्डिंग होगी।
30 से 40 साल तक नहीं उड़ेगा रंग।
गर्मी में रहेगा ठंडा।
तीर्थ के बारे में
देश का पहला तीर्थ है, जहां भोेजन व ठहरने की नि:शुल्क व्यवस्था।
प्रतिदिन हजार से दो हजार लोग करते हैं भोजन।
गुरु सप्तमी पर पांच दिवसीय महोत्सव पर देशभर से आते हैं तीन लाख लोग।
bho_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva